Maat Mons is 'n enorme skildvulkaan, die tweede hoogste berg en hoogste vulkaan, op die planeet Venus. Dit rys 8 km bo die gemiddelde planeetradius uit, en 4,9 km bo die omringende vlaktes. Dit is genoem na die Egiptiese godin van waarheid en die reg, Maät. Maat Mons het 'n groot kaldera van 28 × 31 km op sy kruin. Binne die kaldera is daar nog minstens vyf kleiner kraters van tot 10 km breed. Minstens twee grootskaalse instortingsvoorvalle het al op Maat Mons voorgekom. Onlangs studies het aangetoon die vulkaanstruktuur, verspreiding van lawastrome, kraters, kruinvorm en ander kleiner verskynsels dui op onlangse aktiwiteit op Maat Mons. Hedendaagse uitbarstings op Maat Mons is egter nog nie bevestig nie. "PIA00106: Venus - 3D Perspective View of Maat Mons". Planetary Photojournal. Jet Propulsion Lab. 1996-08-01. Besoek op 2012-06-30. Mouginis-Mark P.J. (1994). "Morphology of Venus Calderas: Sif and Maat Montes" (PDF). Abstracts of the 25th Lunar and Planetary Science Conference, Held in Houston, TX, 14–18 March 1994: 949. Bibcode:1994LPI....25..949M. Mouginis-Mark, Peter J. (2016-10-01).